คุณอาเรียโต๊ะข้างๆ พูดรัสเซียหวานใส่ซะหัวใจจะวาย

คุณอาเรียโต๊ะข้างๆ พูดรัสเซียหวานใส่ซะหัวใจจะวาย (Tokidoki Bosotto Russia-go de Dereru Tonari no Aalya-san; Иногда Аля внезапно кокетничает по-русски) หรือชื่อย่อว่า โรชิเดเระ (Roshidere) เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม ที่เขียนโดยซันซันซัน และวาดภาพประกอบโดยโมโมโกะ เดิมทีเรื่องสั้น 2 เรื่องได้รับการเผยแพร่ออนไลน์บนเว็บไซต์โชเซ็ตสึกะ นิ นาโร ตั้งแต่วันที่ 6 พฤษภาคม ถึง 27 พฤษภาคม พ.ศ. 2563 ต่อมาคาโดกาวะโชเต็ง ได้ซื้อต่อไปตีพิมพ์ถึงเล่มที่ 8 กับเรื่องสั้นตั้งแต่เดือนกุมภาพันธ์ พ.ศ. 2564 ภายใต้สำนักพิมพ์คาโดกาวะสนีกเกอร์บุงโกะ มังงะได้รับการดัดแปลงโดย ซาโฮะ เทนามาจิ เริ่มเผยแพร่ออนไลน์ในเว็บไซต์และแอป Magazine Pocket ของโคดันชะ ในเดือนตุลาคม พ.ศ. 2565 โดยไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ และมีการประกาศสร้างเป็นอนิเมะโทรทัศน์โดยสตูดิโอโดงาโกโบ ฤดูกาลที่หนึ่งออกอากาศตั้งแต่เดือนกรกฎาคมถึงกันยายน พ.ศ. 2567 โดยมีการประกาศสร้างฤดูกาลที่สองแล้ว

**เรื่องย่อ**
อาริสะ มิฮาอิลลอฟนา คุโจ หรืออาเรีย เป็นเด็กสาวมัธยมปลายผมสีเงินที่ดูสวยจนต้องเหลียวมองไม่ว่าจะไปที่ไหน กับคุเซะ มาซาจิกะ ซึ่งนั่งอยู่ข้าง ๆ อาเรีย เป็นนักเรียนที่ไม่มีกำลังใจจะทำอะไร มักจะนอนดึกและเป็นคนง่วงนอนที่โรงเรียน อาเรียมักจะบ่นเกี่ยวกับมาซาจิกะ แต่บางครั้งก็พูดหยอดคำหวานใส่เป็นภาษารัสเซีย อย่างไรก็ตาม เธอไม่รู้ว่ามาซาจิกะนั้นเข้าใจภาษารัสเซีย

**ตัวละคร**
 Kuze Masachika
 
 มาซาจิกะเป็นตัวละครชายหลักของเรื่อง อยู่มัธยมปลายปีหนึ่ง มาซาจิกะอยู่ในตำแหน่งที่เด็กผู้ชายหลายคนอิจฉา นั้นคือการได้ที่นั่งอยู่ข้าง ๆ อาเรีย เขาเป็นคนขี้เซาและมักจะนอนดึกเกือบทั้งคืนและขาดแรงจูงใจในชั้นเรียน เมื่อใดก็ตามที่อาเรียพูดเป็นภาษารัสเซีย มาซาจิกะก็แสร้งทำเป็นไม่เข้าใจ แต่กลับทำอย่างนั้นอย่างลับ ๆ เพราะปู่ของเขาซึ่งเป็นคนรักรัสเซียมาก และจากการดูรายการโทรทัศน์ มีการเปิดเผยในภายหลังว่ายูกิเพื่อนสมัยเด็กของเขาเป็นน้องสาวของเขาจริง ๆ
  / 
 Voiced by|ซูมิเระ อูเอซากะ (ละครเสียง, PV, อนิเมะ)|ทัดณ์เพลิน ตันเสรีสกุลภัช
 อาริสะเป็นตัวละครหญิงหลักของเรื่อง อยู่มัธยมปลายปีหนึ่ง เธอได้รับความนิยมจากรูปลักษณ์และทัศนคติที่เย็นชาของเธอ เธอเกิดมาจากพ่อชาวรัสเซียและแม่ชาวญี่ปุ่น บางครั้งเธอพูดเป็นภาษารัสเซีย ซึ่งทำให้ครูและเพื่อนร่วมชั้นสับสน เธอรู้สึกรำคาญกับการขาดแรงจูงใจของเพื่อนร่วมที่นั่งอย่างมาซาจิกะ แต่ค่อย ๆ เริ่มสนใจเขา แม้ว่าเขาจะไม่สนใจเธอเลยก็ตาม โดยเธอเป็นน้องสาวของมาริยะ
 Suō Yuki
 Voiced by|วากานะ มารูโอกะ (อนิเมะ)|ชุติกาญจน์ บางแดง
 ยูกิอยู่มัธยมปลายปีหนึ่ง เป็นเจ้าหน้าที่ประชาสัมพันธ์ของสภานักเรียน เธอเป็นลูกสาวคนโตของตระกูลสุโอ ซึ่งมีต้นกำเนิดมาจากอดีตตระกูลขุนนางและมีบทบาทเป็นนักการทูตมาหลายชั่วอายุคน เธอเป็นหญิงสาวที่แท้จริง ในตอนแรก อาเรียอิจฉาเธอเพราะยูกิและมาซาจิกะเป็นเพื่อนสมัยเด็กกัน แต่ต่อมามีการเปิดเผยว่ายูกิเป็นน้องสาวของมาซาจิกะ
  / 
 Voiced by|ยูกิโยะ ฟูจิอิ (อนิเมะ)|เกศฎาภรณ์ เจียรเจริญ
 มาริยะอยู่มัธยมปลายปีสอง เป็นพี่สาวของอาเรีย และเป็นเลขาธิการของสภานักเรียน
 Kimishima Ayano
 Voiced by|ซายะ ไอซาวะ (อนิเมะ)|กรรัตน์ วงศ์เวชสวัสดิ์
 ผู้ติดตามของยูกิ ผู้ซึ่งโดยปกติจะเงียบขรึมและสีหน้าไม่แสดงอารมณ์ใด ๆ เธอเป็นฝ่ายกิจการทั่วไปของสภานักเรียน เธอเคยเป็นผู้ติดตามของมาซาจิกะ แต่ได้ลาออกเนื่องจากบุคลิกที่ขาดแรงจูงใจของเขา
 Taniyama Sayaka
 Voiced by|อิกูมิ ฮาเซงาวะ (อนิเมะ)|หลายบาท หลายสตางค์
 เธอเคยแข่งขันกับยูกิเพื่อชิงตำแหน่งประธานสภานักเรียนในโรงเรียนตอนมัธยมต้น ปัจจุบันเธอเป็นสารวัตรนักเรียนคุมเรื่องระเบียบวินัย
 Sarashina Chisaki
 Voiced by|มากิ คาวาเซะ (อนิเมะ)|นลินี ชีวะสาคร
 รองประธานสภานักเรียนและนักเรียนชั้นมัธยมปลายปีที่สอง เธอเป็นที่เกรงขามของนักเรียนชายบางกลุ่มและเป็นที่นิยมอย่างมากในหมู่นักเรียนหญิง ปัจจุบันเธอกำลังคบหาอยู่กับประธานสภานักเรียน เคนซากิ โทยะ งานอดิเรกของเธอคือเคนโด้
 Miyamae Nonoa
 Voiced by|โยชิโนะ อาโอยามะ (อนิเมะ)|อาทิตยา บุญศรีสวัสดิ์
 เธอเป็นนักเรียนมัธยมปลายปีที่ 1 และเป็นเพื่อนสนิทของซายากะ เธอมีผมสีบลอนด์พร้อมกับดัดผมคลาย ๆ
 Kenzaki Tōya
 Voiced by|ไคโตะ อิชิกาวะ (อนิเมะ)|ฎาวิล วิศาลบรรณวิทย์
 เขาเป็นประธานสภานักเรียนที่มีเสน่ห์ของโรงเรียนมัธยมปลาย เป็นนักเรียนชั้นปีที่สองและเป็นแฟนของจิซากิ
 Maruyama Takeshi
 Voiced by|โคได ซากาอิ (อนิเมะ)|ศิวพันธ์ บุณยรัตพันธุ์
 Kiyomiya Hikaru
 Voiced by|ทาอิจิ อิจิกาวะ (อนิเมะ)|มนัสวิน มลิวงศ์

**สื่อ**

**เว็บโนเวล**
ก่อนไลต์โนเวลจะได้รับการตีพิมพ์ เรื่องสั้น 2 ได้รับการเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 6 พฤษภาคม ถึง 27 พฤษภาคม พ.ศ. 2563 แต่อย่างไรเนื้อเรื่องและตัวละครที่อยู่ในเวอร์ชันเว็บนั้นแตกต่างจากโนเวล

**ไลต์โนเวล**
ไลต์โนเวลชุดนี้เขียนโดยซันซันซัน และวาดภาพประกอบโดยโมโมโกะ ในเดือนมิถุนายน พ.ศ. 2563 ซันซันซันได้รับคำเชิญจากคาโดกาวะสนีกเกอร์บุงโกะ เป็นครั้งแรกว่าสำนักพิมพ์จะสามารถเผยแพร่ผลงานได้หรือไม่ เมื่อวันที่ 22 ธันวาคม พ.ศ. 2563 มีการประกาศว่าเรื่องสั้นที่ตีพิมพ์ในโชเซ็ตสึกะ นิ นาโร จะเผยแพร่โดยคาโดกาวะโชเต็ง ภายใต้สำนักพิมพ์คาโดกาวะสนีกเกอร์บุงโกะ หลังจากดัดแปลงเป็นไลต์โนเวล ชื่อไลต์โนเวลตามชื่อเรื่องของเรื่องสั้นหนึ่งในสองเรื่อง เล่มแรกเผยแพร่เมื่อวันที่ 27 กุมภาพันธ์ พ.ศ. 2564
ส่วนลิขสิทธิ์ในประเทศไทย วันที่ 27 ตุลาคม พ.ศ. 2564 สำนักพิมพ์ฟีนิกซ์ ได้ประกาศลิขสิทธิ์สำหรับการตีพิมพ์ไลต์โนเวลฉบับภาษาไทย

**มังงะ**
มังงะดัดแปลงที่วาดภาพประกอบโดยซาโฮะ เทนามาจิ เริ่มการตีพิมพ์ในเว็บไซต์และแอป Magazine Pocket ของโคดันชะ เมื่อวันที่ 29 ตุลาคม พ.ศ. 2565 ส่วนเล่มเดี่ยวเล่มแรกวางจำหน่ายเมื่อวันที่ 9 มีนาคม พ.ศ. 2566
ส่วนลิขสิทธิ์ในประเทศไทย ในงานสัปดาห์หนังสือแห่งชาติ ครั้งที่ 51 พ.ศ. 2566 สำนักพิมพ์ฟีนิกซ์ ได้ประกาศได้ลิขสิทธิ์สำหรับการตีพิมพ์มังงะฉบับภาษาไทย

**อนิเมะ**
มีการประกาศสร้างอนิเมะขึ้นเมื่อวันที่ 17 มีนาคม พ.ศ. 2566 ทางทวิตเตอร์ ต่อมาวันที่ 24 กันยายน พ.ศ. 2566 มีการประกาศเพิ่มเติมว่าซีรีส์อนิเมะโทรทัศน์นี้จะสร้างโดยสตูดิโอโดงาโกโบ โดยเขียนบทและกำกับโดย เรียวตะ อิโตะ พร้อมด้วยการออกแบบตัวละครโดย ยูเฮย์ มุโรตะ ซึ่งจะรับหน้าที่เป็นหัวหน้าผู้กำกับแอนิเมชั่นด้วย เพลงประกอบโดย ฮิโรอากิ ซึซูมิ และ เรียว โคบายาชิ จะรับหน้าที่เป็นโปรดิวเซอร์ของเรื่อง ในตอนแรกมีกำหนดการออกอากาศในเดือนเมษายน พ.ศ. 2567 แต่ต่อมามีการประกาศเลื่อนการออกอากาศไปเป็นเดือนกรกฎาคม พ.ศ. 2567 แทน โดยปัจจุบันมีกำหนดการออกอากาศในวันที่ 3 กรกฎาคม พ.ศ. 2567 ทางเครือข่ายโตเกียวเอ็มเอกซ์ และเครือข่ายอื่น ๆ  มีเพลงเปิดคือ "The Brightest Star" ในขณะที่แต่ละตอนจะมีเพลงปิดที่แตกต่างกันโดยอิงจากเพลงที่มีชื่อเสียงต่าง ๆ ซึ่งจะร้องโดย ซูมิเระ อูเอซากะ ในฐานะตัวละครอาเรียของเธอ ครันชีโรลได้รับลิขสิทธิ์เรื่องนี้ เมเดียลิงก์ได้รับลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) สำหรับการสตรีมบนช่องยูทูบ Ani-One Asia
หลังจากการออกอากาศตอนสุดท้ายของฤดูกาลที่หนึ่ง ก็ได้มีการประกาศสร้างฤดูกาลที่สองแล้ว

**รายชื่อตอน**

**หนังสือเสียง**
การดัดแปลงหนังสือเสียงที่อิงจากซีรีส์ไลต์โนเวลได้รับการผลิตและเผยแพร่ครั้งแรกในภาษาญี่ปุ่นโดยมี ซูมิเระ อูเอซากะ และ โคเฮ อามาซากิ พากย์เสียงตัวละครหลัก อาริสะ มิฮาอิลลอฟนา คุโจ และ คุเซะ มาซาจิกะ ตามลำดับ

**อื่น ๆ**
โมเดลเวอร์ชวลยูทูบเบอร์ ของอาเรีย เปิดตัวในเดือนกรกฎาคม พ.ศ. 2564 เพื่อโปรโมตการเปิดตัวไลต์โนเวลเล่มที่ 2

**หมายเหตุ**

**อ้างอิง**

**แหล่งข้อมูลอื่น**
 เว็บนวนิยาย ที่ โชเซ็ตสึกะ นิ นาโร ja- เว็บไซต์ทางการไลต์โนเวล ja- เว็บไซต์ทางการมังงะ ja- เว็บไซต์ทางการไลต์โนเวลและมังงะ th- เว็บไซต์ทางการอนิเมะ ja-  ทวิตเตอร์ของนักวาดภาพประกอบไลต์โนเวล ja- 25789
หมวดหมู่:ไลต์โนเวล
หมวดหมู่:มังงะชุด
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:มังงะของสำนักพิมพ์โคดันชะ
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:มังงะที่ตีพิมพ์ในปี พ.ศ. 2565
หมวดหมู่:ฟีนิกซ์ (สำนักพิมพ์)
หมวดหมู่:โดงาโกโบ
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:อนิเมะและมังงะที่สร้างจากไลต์โนเวล
หมวดหมู่:เมเดียลิงก์
หมวดหมู่:รายการโทรทัศน์ของโตเกียวเอ็มเอ็กซ์